নেপালের অন্তর্বর্তী প্রধানমন্ত্রী হিসেবে শপথ গ্রহণ সুশীলা কারকির

নেপাল: অগ্নিগর্ভ নেপালের হাল ধরলেন নেপালের প্রাক্তন বিচারপতি সুশীলা কারকি (Sushila Karki)। শুক্রবার রাতে নেপালের রাষ্ট্রপতি রামচন্দ্র পৌডেলের কাছে শপথ গ্রহণ করেন তিনি। রাষ্ট্রপতি ভবন শীতল আবাস থেকে আনুষ্ঠানিকভাবে সেই ঘোষণা করা হয়। প্রথম মহিলা হিসাবে সুপ্রিম কোর্টের প্রধান বিচারপতির আসনে বসেছিলেন তিনি (first woman PM as Sushila Karki )। এ বার নেপালের প্রথম মহিলা প্রধানমন্ত্রী হলেন ৭২ বছরের সুশীলা।

নেপালের প্রধানমন্ত্রীর পদত্যাগের পর অশান্ত নেপাল কার হাত ধরে ঘুরে দাঁড়াবে সে নিয়ে আলোচনা চলছিল। নেপালের অন্তর্বতী সরকারের প্রধান হিসাবে প্রাথমিকভাবে কাঠমান্ডুর মেয়র বলেন্দ্র শাহের নাম উঠছিল। কিন্তু ‘জেন জি’-র তরফে তাঁর সঙ্গে বারবার যোগাযোগের চেষ্টা করা হলেও তিনি সাড়া দেননি বলে সূত্রের খবর। এরপরই নাম ওঠে সুশীলা কারকির। এবং তাঁর পক্ষেই সবচেয়ে বেশি সমর্থন মেলে। ভোটাভুটির মাধ্যমে চূড়ান্ত হয় তাঁর নাম।

আরও পড়ুন:বিশ্বের ১০ ধনকুবের! কে কতদূর পড়াশুনা করেছেন?

প্রধানমন্ত্রী হিসেবে সুশীলা কারকির নাম কার্যত নিশ্চিত হওয়ার পর বুধবার সংবাদমাধ্যমের মুখোমুখি হয়ে ভারতের প্রধানমন্ত্রী নরেন্দ্র মোদিকে ধন্যবাদও জানান তিনি। সুশীলা কারকি বলেন, “মোদিকে আমি নমস্কার জানাই। আমি তাঁকে সম্মান করি। ভারতের প্রতি আমার অপরিসীম শ্রদ্ধা এবং স্নেহ রয়েছে। কারণ, তারা সর্বদা নেপালের পাশে থেকেছে।”

দেখুন খবর: